tartuNLP/wikipedia-smugri-20251201 huggingface dataset:
Palaiste

Palaiste (, myöhemmin myös , ) eli doron () oli antiikin kreikkalainen pituusmitta, kämmenleveys. Se vastasi neljää daktylosta eli sormenleveyttä tai neljäsosaa pusta eli jalkaa. Attikalainen (ateenalainen) palaiste oli nykymitoissa noin 7,39 senttimetriä.
Mittayksikkö esiintyy jo Homeroksella ja Hesiodoksella nimellä "dōron". Harvemmin se esiintyy joillakin kirjailijoilla nimellä "dokhmē" (). Roomalaisissa mittayksiköissä palaistea vastasi palmus.
Muuntotaulukko.
Muuntotaulukko, kun perusyksikkönä käytetään vanhaa attikalaista jalkaa (29,57 cm):
Plethron

Plethron (, Homeroksella ) oli antiikin kreikkalainen pituus- ja pinta-alamitta. Pituusmittana se vastasi 100 pusta eli jalkaa, nykymitoissa noin 29,6 metriä. Pinta-alamittana se vastasi härkäparin päivässä kyntämää alaa, 100 × 100 jalkaa eli neliöjalkaa, nykymitoissa noin 874,38 neliömetriä.
Muuntotaulukko.
Muuntotaulukko, kun perusyksikkönä käytetään vanhaa attikalaista jalkaa (29,57 cm):
Pus

Pus ( tai "pous") eli "kreikkalainen jalka" oli antiikin kreikkalainen pituusmitta, yksi jalka. Se vastasi 16 daktylosta, nykymitoissa yleensä noin 30 senttimetriä.
Jalan tarkka pituus vaihteli eri aikoina ja alueilla ollen noin 27 cm ja 36 cm välillä. Tärkeimmät olivat attikalainen (ateenalainen), aiginalainen ja olympialainen jalka. Vanha attikalainen jalka oli 29,57 cm, mikä näkyy muun muassa Parthenonin sadan jalan pituisen ("hekatompedon") cellan pituudessa. Usein attikalaisen jalan pituudeksi ilmoitetaan pyöristetymmin 29,6 cm. Myöhempi eli uusi attikalainen jalka oli 30,82 (30,83) cm, mikä näkyy Parthenonin stylobaatin leveydessä ja Panateenalaisen stadionin pituudessa 184,96 metriä, sillä stadionmitta oli 600 jalkaa. Aiginalainen jalka oli 33,3 cm, mikä sekin voidaan laskea temppelien mitoista. Olympialainen jalka oli 32,05 cm, mikä voidaan laskea Olympian stadionin pituudesta 192,27 metriä.
Kreikassa jalka toimi eri pituusmittojen lisäksi myös monien muiden mittayksiköiden pohjana. Neliöjalka oli pinta-alan perusyksikkö. Kuutiojalka muodosti tilavuusmitan, yhden keramionin. Siihen mahtuvan vesimäärän paino taas vastasi yhtä talenttia.
Myöhemmin roomalaisesta jalasta ("pes") tuli noin uudesta attikalaisesta jalasta eli noin 29,6 cm, mikä vastasi vanhaa attikalaista jalkaa. Roomalainen stadion ("stadium") oli 600 uutta attikalaista jalkaa eli 625 roomalaista jalkaa, noin 185 metriä.
Eri mittajärjestelmissä.
Jalan pituus eräissä kreikkalaisissa mittajärjestelmissä:
Selitykset:
Muuntotaulukko.
Muuntotaulukko, kun perusyksikkönä käytetään vanhaa attikalaista jalkaa (29,57 cm):
Ólöf Nordal

Ólöf Nordal (3. joulukuuta 1966 – 8. helmikuuta 2017) oli islantilainen itsenäisyyspuolueen poliitikko, joka toimi Islannin sisäministerinä vuosina 2014–2017.
Ólöf syntyi Reykjavíkissä. Hän valmistui lakimieheksi Islannin yliopistosta vuonna 1994 ja suoritti MBA-tutkinnon Reykjavíkin yliopistossa vuonna 2002. Vuosina 1996–1999 hän toimi osastopäällikkönä liikenneministeriössä. Vuosina 1999–2001 hän toimi lakimiehenä Islannin pörssissä. Vuosina 1999–2002 hän toimi oikeustieteen opettajana Bifröstin yliopistossa, jossa hän toimi vuosina 2001–2002 yritysjuridiikan osaston johtajana. Vuosina 2002–2004 hän työskenteli myyntijohtajana sähköyhtiö Landsvirkjunillä ja vuosina 2004–2005 energiayhtiö RARIKilla. Vuosina 2005–2006 hän toimi energiayhtiö Orkusalanin toimitusjohtajana.
Vuoden 2007 parlamenttivaaleissa Ólöf valittiin Alltingiin. Vuosina 2013–2016 hän ei istunut Alltingissä; vuosina 2013–2014 hän toimi Islannin keskuspankin hallituksen puheenjohtajana, ja vuonna 2014 hänet nimitettiin sisäministeriksi. Hänet valittiin Alltingiin uudestaan vuoden 2016 vaaleissa, ja jatkoi sisäministerinä ja kansanedustajana vuoteen 2017 asti.
Ólöf oli saanut syöpädiagnoosin vuonna 2014. Hän kuoli syöpään Reykjavíkin Landspítali-sairaalassa helmikuussa 2017.
Sigrún Magnúsdóttir

Sigrún Magnúsdóttir (s. 15. kesäkuuta 1944) on islantilainen edistyspuolueen poliitikko, joka toimi Islannin ympäristö- ja luonnonvaraministerinä vuosina 2014–2017.
Sigrún syntyi Reykjavíkissä. Hän valmistui Reykjavíkin kotitalouskoulusta vuonna 1962. Vuonna 2006 hän suoritti Islannin yliopistossa kansantieteen ja kaupunkitieteen kandidaatitintutkinnon.
Sigrún työskenteli pankissa Saksassa vuosina 1962–1967 ja Islannissa vuosina 1967–1969. Vuosina 1971–1994 hän työskenteli kauppiaana Reykjavíkissä. Vuosina 2005–2011 hän toimi Reykjavíkin merenkulkumuseossa esimiehenä. Vuoden 2013 parlamenttivaaleissa Sigrún valittiin Alltingiin, jossa hän istui vuoteen 2016 asti. Vuosina 2014–2017 hän toimi ympäristö- ja luonnonvaraministerinä.
Pierre Julien

Pierre Julien (20. kesäkuuta 1731 – 17. joulukuuta 1804) oli ranskalainen kuvanveistäjä.
Pierre Julien oli puuseppämestari Vital Julienin ja hänen vaimonsa Marie Pagnacin kahdeksasta lapsesta toiseksi nuorin. Hän oli kahdeksanvuotias, kun hänen äitinsä kuoli. Pierre Julien oli usein isänsä työpajalla, ja hän oppi käyttämään puusepän työkaluja. Hyvin varhain huomattiin hänen kykynsä tehdä veistoksia, ja hänen lähettiin kultaveistäjä Gabriel Samuelin oppiin Le Puy-en-Velayn kaupunkiin. Sieltä hän jatkoi oppisopimuskoulutustaan Lyonin kaupungin piirustus- ja geometriakoulussa. Hänen opettajansa Antoine Michel Perrache suositteli häntä kuvanveistäjä Guillaume Coustou nuoremmalle.
Pierre Julien muutti Pariisiin vuoden 1758 lopulla, ja hän työskenteli mestarinsa Guillaume Coustoun työpajassa. Vuonna 1765 hän sai kuvanveiston Prix de Rome -palkinnon. Kuitenkin vasta vuonna 1779, 48-vuotiaana, Pierre Julien alkoi saavuttaa mainetta veistoksillaan.
Nǀun kieli

N|u (tai n||ng) on erittäin uhanalainen tuukieli, jota puhutaan Kalaharin aavikolla Etelä-Afrikassa. Vuonna 2013 kielellä oli vain viisi puhujaa.
Kieli jaetaan kahteen päämurteeseen.
N|un dokumentointi aloitettiin 1920-luvulla. Erilaisia oikeinkirjoitusmuotoja kielelle on yritetty luoda 1990-luvulta lähtien. Nykyisin kielellä ei ole kirjoitettua muotoa.
Fonologia.
Konsonantit.
Lähde:
Vokaalit.
Lähde:
Cape Sable

Cape Sable on Floridan osavaltion lounaisnurkassa sijaitseva suoalue. Cape Sable kuuluu Monroen piirikuntaan ja se on osa Evergladesin kansallispuistoa. Kolme merkittävää kohdetta Cape Sablessa ovat East Cape, Middle Cape ja Northwest Cape. Alueen suurin järvi on Lake Ingraham.
Pysäyttäkää Nyqvist

Pysäyttäkää Nyqvist on Ylellä kesällä 2022 julkaistu satiirinen vakoilukomediasarja, joka käsittelee Suomen pyrkimystä liittyä Natoon, hybridisotaa, suomettumista ja kansliapäällikköjen suhmurointia. Sarjan päähenkilö on tunari ulkoministeriön harjoittelija Aleksis Nyqvist, joka saa yllättäen ylennyksen uuden Itämeri-yksikön johtajaksi. Nyqvistiä esittää Antti Tuomas Heikkinen. Muissa päärooleissa ovat Marc Gassot, Sonja Kuittinen ja Jarkko Pajunen.
Sarjan oli tarkoitus alkaa alun perin toukokuussa 2022. Helmikuussa oli tarkoitus aloittaa markkinointi, mutta Venäjän hyökättyä Ukrainaan suunnitelmasta luovuttiin. Sarja tuli lopulta katsottavaksi Areenaan 10. kesäkuuta 2022 ja televisioon 12. kesäkuuta 2022.
Sarjan ovat käsikirjoittaneet Heikki Heiskanen ja Teemu Kaskinen, ja sen on ohjannut Juha Lankinen. Käsikirjoittaminen aloitettiin seitsemän vuotta aiemmin. Kaskisen mukaan sarja syntyi siitä ajatuksesta, miten pahasti asiat voivat mennä pieleen, kun organisaatiot alkavat uskoa omiin tarinoihinsa. Kaskinen on kertonut halunneensa myös tehdä parodiaa agenttijännäreistä ja nordic noirista. Kuvauksia tehtiin Helsingissä ja Imatralla.
Massachusettin kieli

Massachusettin kieli (omakielinen nimi: "wôpanâak") on algonkin-kielten itäiseen haaraan kuuluva kuollut kieli, jota puhuttiin Yhdysvaltojen Uudessa-Englannissa, Bostonin ja Cape Codin alueella. Se tunnetaan myös nimillä wampanoag, pokanoket, natick, mashpee ja narragansett, joita saatettiin käyttää viittaamaan kielen eri murteisiin. Kieli sammui 1800-luvun alkupuolella, mutta sitä alettiin elvyttää vuonna 1993 ja vuonna 2016 15 aikuista ja 75 lasta osasi puhua kieltä.
Kieltä kirjoitetaan latinalaisin aakkosin. John Eliot käänsi Raamatun kokonaisuudessaan massachusettiksi vuonna 1646, mikä oli ensimmäinen raamatunkäännös pohjoisamerikkalaisella kielellä. Eliot laati myös massachusettin kieliopin vuonna 1666.
Luku- ja kirjoitustaito massachusettin kielellä oli laajalle levinnyttä, ja kielestä on säilynyt useita käsinkirjoitettuja asiakirjoja kuten maan luovutussopimuksia ja testamentteja. Kuningas Philipin sota oli suuri mullistus alueen heimoille, ja suurin osa alkuperäisväestöstä kuoli konfliktissa. Viimeinen massachusettiksi käännetty julkaisu painettiin vuonna 1720. 1800-luvun alkuun mennessä paikallisten alkuperäiskielten puhujat olivat sulautuneet englanninkieliseen valtaväestöön.
Massachusett on jättänyt englannin kieleen useita siirtokunta-ajan lainasanoja kuten "moose" (hirvi), "muskrat" (piisami), "skunk" (haisunäätä), "woodchuck" (metsämurmeli), "squash" (kurpitsa), "succotash", "mugwump", "papoose", "sachem", "squaw", "powwow", "wampum" ja "wigwam".
Kielioppi.
Lukusanat 1–10:
Tuukielet

Tuukielet on pieni kielikunta, joka sijoittuu eteläiseen Afrikkaan. Kaiken kaikkiaan tuukielillä on noin 4200 puhujaa.
Kielikuntaan kuuluu 9 kieltä:
Joutoretki – Road trip kätkettyyn Suomeen

Joutoretki – Road trip kätkettyyn Suomeen on Jantso Jokelinin ja Touko Hujasen matkakirja. Se ilmestyi 2022 Liken kustantamana. Teos on uudenlainen matkaopas salattuun ja tuntemattomaan suomalaisuuteen. Kirjan on kirjoittanut Jokelin, ja valokuvat on ottanut Hujanen.
Matkakirja.
Teos kyseenalaistaa itsestäänselvän suomalaisen mielenmaiseman. Tekijät etsivät suomalaisuuden juuria merkillisistä perinteistä, joita suomalainen ei osaa itse ihmetellä. Toimittajat kuvaavat Suomen tuntemattomimmat nähtävyydet, oudoimmat perinteet ja perhelomakohteet. Avaruustomu pöllähtää ja paljastaa fantastiset kohteet joihin kannattaa matkustaa. Mutta ei vaan matkustamisen vuoksi vaan aina voi matkoillaan oppia jotain uutta ja hyödyllistä. Ekologinen matkaaja matkustaa kotimaassa polkupyörällä. Hän ei etsi mukavuuksia, vaan sopivan haastavia kohteita ja vaivalla kohtaamiaan elämyksiä. Mieluummin valitsee vanhan mökin ja perinnehuussin kuin vesivessan ja kaikki turhat nykyajan mukavuudet, joita aito matkalainen on lähtenyt pakoon. Hyttyset karkotetaan perinteisellä puusaunan savuilla ja nautitaan kellunnasta aidoissa luonnon järvivesissä. Kalatkin todellinen eräseikkailija pyydystää perinteisellä mato-ongella. Toimittajat löytävät luonnon keskeltä myös turvapaikan rauhoittumiseen ja lopulta ymmärtävät, miksi Kaurismäen veljekset ja rillumarei-taiteilijat nostavat matkustajakodit arvoonsa.
Andrei Šumilin

Andrei Anatoljevitš Šumilin (, 9. maaliskuuta 1970 – 8. kesäkuuta 2022) oli venäläinen painija. Hän kilpaili vuoden 1996 kesäolympialaisissa ja sijoittui neljänneksi erittäin raskaan sarjan vapaapainitapahtumassa.
Painiura.
Šumilin syntyi Kaliningradissa, Venäjän SFNT:ssä. Vuonna 1980 hänen isänsä toi hänet junioreiden urheilukouluun. 16-vuotiaana hän oli jo Neuvostoliiton urheilun mestari. Vuonna 1986 hän voitti Neuvostoliiton mestaruuden ja nuorten maailmanmestaruuden. Seuraavana vuonna Šumilin toisti menestyksensä – hän oli jo kaksinkertainen nuorten maailmanmestari. Vuonna 1989 hän oli junioreiden Euroopan mestari. Vuodesta 1990 hän oli Venäjän painijoukkueen vakituinen jäsen.
Teemu Toppinen

Teemu Toppinen (s. 1977) on suomalainen metaeetikko ja filosofian apulaisprofessori Tampereen yliopistossa sekä käytännöllisen filosofian dosentti Helsingin yliopistossa. Hän on työskennellyt myös vierailevana tutkijana North Carolina/Chapel Hill:n, Edinburghin ja Tukholman yliopistoissa. Toppinen väitteli valtiotieteiden tohtoriksi Helsingin yliopistosta vuonna 2014 artikkeliväitöskirjalla "Essays on Expressivism", jossa hän puolustaa ekspressivististä teoriaa normatiivisten lauseiden merkityksestä sekä normatiivisen ajattelun luonteesta. Metaetiikan lisäksi hän on tutkinut mm. normatiivista etiikkaa, epistemologiaa, toiminnan filosofiaa, kielifilosofiaa ja mielenfilosofiaa.
CumEx Files

CumEx Files on nimitys 19 mediatalon tutkimukselle, jonka kohde on Euroopassa tapahtuvat miljardien veropetokset. Suomen Yleisradio on yksi tutkivista tahoista. Petoksia tehdään osinkokikkailulla, muun muassa siirtämällä osakkeita eri taholle verojen minimoimiseksi osingonjakopäivän ajaksi, jonka jälkeen osakkeet palautetaan alkuperäiselle omistajalle. Tällaista toimintaa tiedetään harjoitetun jo ennen vuotta 2007 ja siihen ovat osallistuneet kymmenet pankit.
Milford (Delaware)

Milford on kaupunki Yhdysvaltain Delawaren osavaltion Kentin ja Sussexin piirikunnissa. Kaupungissa asuu 12 272 asukasta 24,6 neliökilometrin alueella. Kaupungin väestötiheys on 489 asukasta neliökilometriä. Kaupunki perustettiin vuonna 1807.
Historia.
Kaupungin Kentin piirikunnan osa asutettiin vuonna 1680. Vuosisadan kuluttua ensimmäisiä teitä ja yksi pato rakennettiin, ja ensimmäiset taloudet syntyivät. Milford perustettiin vuonna 1806. 1770-luvulla kaupungissa oli laivanrakennustuotantoa.
Väestö.
Kaupungissa asui vuoden 2021 heinäkuussa 12 272 asukasta. Asukkaista 62 prosenttia oli valkoisia, 26 prosenttia afroamerikkalaisia ja 1,4 prosenttia aasialaisia. Asukkaiden mediaani-ikä on 38,3 vuotta. Asukkaista ulkomailla syntyneiden osuus on 16,1 %, ja 90,1 % on Yhdysvaltain kansalaisia.
Ilmasto.
Kaupungissa on kuumat kesät ja kylmät talvet. Kuumin kuukausi on heinäkuu, jolloin korkein lämpötila on 30 celsiusastetta. Kylmin taas on tammikuu, jolloin matalin lämpötila on -1,7 astetta. Sateisuus on melko samankaltaista ympäri vuoden. Sateisin kuukausi on elokuu ja kuivin helmikuu. Sateisuus voi kuitenkin vaihdella vuodesta toiseen. Vaikka kaupunki on rannikolla, silti siellä voi sataa lunta. Kaupungin osavaltiossa vallitsee mannerilmasto.
Moline (Illinois)

Moline on kaupunki Yhdysvalloissa, Illinois'n osavaltiossa, Rock Islandin piirikunnassa. Kaupungissa asui vuoden 2021 arvion mukaan 42 418 asukasta ja vuoden 2020 väestönlaskennan mukaan 42 954 asukasta. Vuonna 2010 asukkaita oli 43 483. Pinta-ala on 42,5 neliökilometriä ja väestötiheys 998 asukasta neliökilometrillä. Kaupunki on yksi Quad Cities -kaupungeista. Kaupunki perustettiin vuonna 1848.
Väestö.
Kaupungissa asuu 42 418 asukasta heinäkuun 2021 arvion mukaan. Asukkaiden keski-ikä on 40 vuotta, joka on hieman korkeampi kuin koko osavaltion asukkaiden keski-ikä. Asukkaista noin yhdeksän prosenttia on syntynyt ulkomailla, ja 94,5 prosentilla on Yhdysvaltain kansalaisuus. Kaupungissa asukkaiden varallisuus ja tulot ovat keskimäärin pienemmät kuin muilla osavaltion asukkailla.
Ilmasto.
Kaupungissa vallitsee mannerilmasto, jossa on kylmät talvet ja lämpimät kesät. Kaupungissa lämpimin kuukausi on heinäkuu ja kylmin tammikuu. Kesällä, huhti-syyskuussa, sataa enemmän kuin talvella. Sateisin kuukausi on kesäkuu ja kuivin tammikuu.
Auroran piirikunta

Auroran piirikunta on yksi Yhdysvaltain Etelä-Dakotan piirikunnista. Piirikunnassa asui vuonna 2021 2 748 asukasta, ja sen pinta-ala on 1 834 neliökilometriä. Piirikunnan väestötiheys on 1,5 asukasta neliökilometrillä. 
Piirikunta perustettiin vuonna 1879. Sen tilapäiseksi hallintokeskukseksi valittiin Plankinton 1881. 1882 se valittiin pysyväksi hallintopaikaksi.
San Vito dei Normanni

San Vito dei Normanni (paikallisella murteella "Santu Vitu") on kaupunki Italian Brindisin maakunnassa, Apuliassa. Kaupungissa asui tammikuussa 2022 18 183 asukasta, ja sen pinta-ala oli 67 neliökilometriä. Väkiluku on 0,7 prosentin vuotuisessa laskussa.
Auliʻi Cravalho

Auli'i Cravalho (s. 22. marraskuuta 2000) on yhdysvaltalainen näyttelijä ja laulaja. Hän on Disneyn tuottamassa elokuvassa "Vaiana" samannimisen päähenkilön ääninäyttelijä.
Tausta ja yksityiselämä.
Cravalho syntyi vuonna 2000 Havaijilla Kohalan kaupungissa. Hän on havaijilainen äitinsä puolelta. Lisäksi hänellä on portugalilaista, kiinalaista, puertoricolaista ja irlantilaista sukutaustaa. Cravalho on käynyt Kamehameha-koulua, joka painottuu havaijin kielen opetukseen ja käyttöön.
Cravalho on kertonut olevansa biseksuaali mutta ei ole pitänyt tarpeellisena tulla ulos kaapista. 
Cravalho aloitti vuonna 2021 opinnot Columbian yliopistossa pääaineenaan ympäristötiede.
Ura.
Kun "Vaianan" ääninäyttelijät julkistettiin lokakuussa 2015, Cravalho oli 14-vuotias ja kävi ensimmäistä vuotta high schoolia. Elokuvan rooleista vastaavan johtajan Rachel Suttonin mukaan Cravalho oli viimeinen hakija, jonka Disney arvioi. Cravalho on päähenkilön ääni sekä elokuvan englannin- että havaijinkielisessä versiossa.
Vuonna 2019 Cravalho esitti Arielia ABC:n ja Disneyn tuottamassa "The Little Mermaid Live!" -esityksessä.
Televisio.
Lähde:
Moonfall (elokuva)

Moonfall on vuonna 2022 ensi-iltansa saanut Roland Emmerichin ohjaama yhdysvaltalainen tieteiselokuva. Elokuvan pääosissa ovat Halle Berry, Patrick Wilson, John Bradley, Michael Peña, Charlie Plummer, Kelly Yu, Donald Sutherland. Elokuva kuvattiin Montrealissa.
Áillohaš-musiikkipalkinto

Áillohaš-musiikkipalkinto on saamelaisen musiikin palkinto, jonka Norjan saamelaisten valtakunnallinen yhdistys (NSR), Koutokeinon kunta ja Koutokeinon Saamelaisten yhdistys perustivat vuonna 1993 Nils-Aslak "Áillohaš" Valkeapään 50. syntymäpäivän kunniaksi. Ensimmäisen palkinnon voitti Mari Boine. Palkinto jaetaan vuosittain pääsiäislauantaina Sámi Grand Prix -kilpailun aikana ihmiselle tai ihmisille, jotka ovat edistäneet saamelaista musiikkia. Voittaja saa sekä 20 000 kruunua että diplomin ja pääsee kahdeksi viikoksi Lásságámmiin.
Deggendorfin piirikunta

Deggendorfin piirikunta () on piirikunta Ala-Baijerin hallintopiirissä Baijerin osavaltiossa Saksassa. Vuoden 2020 lopussa piirikunnassa oli 119 479 asukasta. Sen keskus on Deggendorf, joka on piirikunnan suurin kaupunki. Piirikunnan pinta-ala on 861 neliökilometriä, ja siihen kuuluu 26 kuntaa.
Sinkko

Sinkko on sukunimi, joka on muun muassa seuraavilla suomalaisilla henkilöillä:
Häät ennen hautajaisia

Häät ennen hautajaisia on vuonna 2022 ensi-iltansa saanut suomalainen draamakomediaelokuva, jonka on ohjannut Kari Ketonen. Elokuva on paremmin näyttelijänä tunnetun Ketosen esikoisohjaus; hän myös käsikirjoitti elokuvan yhdessä Leo Viirretin kanssa. Sen pääosissa ovat Iina Kuustonen ja Antti Luusuaniemi. Elokuvassa hääsuunnittelija Joanna (Kuustonen) yrittää löytää itselleen kulissipoikaystävän, jolla hän piristäisi masentunutta isäänsä. Joannan elämään astelee hautausurakoitsija Sakke (Luusuaniemi), jolla niin ikään on omat motiivinsa tyttöystävän etsimiselle.
Elokuvan tuottivat Marko Talli ja Ilona Vehmas Yellow Film &amp; TV:ltä ja sen levitti Finnkino. Elokuva tehtiin ilman Suomen elokuvasäätiön tuotantotukea. Se sai Elokuvasäätiöltä kuitenkin lisätuotantotukea 26 400 euroa, markkinointi- ja levitystukea 130 000 euroa, sekä kolmen muun elokuvan kanssa jaettua Slate-kehittämistukea 150 000 euroa.
"Häät ennen hautajaisia" sai ensi-iltansa 23. syyskuuta 2022.
Oranssinuijakukka

Oranssinuijakukka ("Cestrum aurantiacum") on koisokasvien (Solanaceae) heimoon kuuluva kasvilaji. Se on ainavihanta ja runsasoksainen pensas, joka voi kasvaa noin kolme metriä korkeaksi. Kasvutavaltaan se voi olla pysty- tai nuokkuvaoksainen. Kukat sijaitsevat ryhminä oksien kärjissä ja ovat torvimaisia sekä väriltään kultaisenoransseja. Oranssinuijakukka kukkii keväästä lähtien läpi kesän, ja kukat houkuttelevat kolibreja, perhosia sekä muita pölyttäviä hyönteisiä. Kukista kehittyvät hedelmät ovat vaaleita, noin 1,3 cm halkaisijaltaan olevia marjoja.
Oranssinuijakukka kasvaa luontaisena Nicaraguassa ja Guatemalassa. Lajia kasvatetaan kuitenkin laajalti koristekasvina ja paikoitellen se on karannut viljelykarkulaisena luontoon. Paikoin Afrikassa, Aasiassa ja Australiassa lajista on tullut haitallisesti leviävä vieraslaji. Laji kasvaa parhaiten ajoittain kosteassa, runsashumuksisessa sekä hyvin vettä läpäisevässä maaperässä täydessä auringon valossa tai puolivarjossa. Pensaan kokoa on helppoa säädellä leikkaamalla.
Volodymyr Sosjura

Volodymyr Sosjura (6. tammikuuta 1898 Debaltseve, Jekaterinoslavin kuvernementti, Venäjän keisarikunta – 8. tammikuuta 1965 Kiova, Ukrainan SNT, Neuvostoliitto) oli ukrainalainen runoilija. Hän sai Stalinin palkinnon mutta joutui sittemmin myös vainon kohteeksi.
Elämäkerta.
Ukrainan ja Neuvosto-Venäjän sotiessa 1917–1921 Sosjura taisteli aluksi Ukrainan kansanarmeijassa ja myöhemmin puna-armeijassa. Sodan päätyttyä hän opiskeli 1922–1923 Harkovassa Artemin kommunistisessa yliopistossa ja sen jälkeen 1923–1925 työläisten osastolla Harkovan kansanopetuksen instituutissa. Hän oli kirjallisten järjestöjen Pluhin, Hartin ja Vapliten sekä Ukrainan työläiskirjailijoiden liiton jäsen.
Sosjura julkaisi ensimmäisen runonsa 1917, ja ensimmäinen kokoelma "Poezi" ilmestyi 1921. Sen jälkeen ilmestynyt romanttinen vallankumousruno ”Tšervona zyma” (1922, ”Punainen talvi”) sai kiitosta Ukrainan itsenäisyystaistelun ajan parhaana eeppisenä runona. Orgaanisen lyyrisyyden leimaamissa runoissa on vilpittömyyttä, vallankumouksellisesta innostusta ja intohimoa. Sosjura sai tyylivaikutteita kansankirjallisuudesta, ja hän käytti klassista yksinkertaista runomuotoa, laulullisuutta ja loi niihin romanttista, ylevää tunnelmaa. Varhaisista runoista lähtien Sosjuran tuotanto heijasteli aikakautta ja sen ristiriitaisuuksia, esimerkiksi sitä, kuinka mahdotonta on yhdistää omaan maahan kohdistuvat tunteet ja uskollisuus bolsevikkivallankumousta kohtaan. Sen tilanteen ukrainalainen älymystö joutui 1920-luvulla kohtaamaan. Ristiriita ilmenee kommunardin ja nationalistin sisäistä taistelua kuvaavassa Sosjuran runossa ”Dva Volodky” (1930) ja kokoelmassa "Sertse" (1931, ”Sydän”), joka kiellettiin heti ilmestyttyään.
Sosjura oli kuulunut kommunistiseen puolueeseen vuodesta 1920, mutta vielä 1930-luvun alussa hän joutui runojensa vuoksi vastakkain puolueen kanssa. Se ja vuosien 1932–1933 nälänhädän aiheuttama miljoonien ukrainalaisten kuolema sekä ukrainalaisten kulttuuriaktivistien vainoaminen ja teloitus 1930-luvulla ajoivat Sosjuran hermoromahduksen partaalle. Vaikeista olosuhteista huolimatta hän oli lähes ainoa 1930-luvun ukrainalainen runoilija, joka kirjoitti lyyrisiä rakkausrunoja. Tuotannon tärkeä osa on myös epiikka. Vuosina 1942–1944 Sosjura työskenteli sotakirjeenvaihtajana ja kirjoitti samaan aikaan useita runokokoelmia.
Sosjura sai 1948 aikakauden merkittävimmän palkinnon, Stalinin palkinnon. 1950-luvun puolella hän joutui ankaran hyökkäyksen kohteeksi. Hänen vuonna 1944 kirjoittamansa isänmaallinen runo ”Liubit Ukrainu” (”Rakas Ukraina”) toi hänelle syytöksen porvarillisesta nationalismista. Vaikka Sosjura oli tuottelias, hänen runosaavutuksensa eivät yltäneet sille tasolle, mitä häneltä olisi voinut odottaa.
Sosjuran kootut teokset on julkaistu kolmiosaisena kahteen otteeseen, 1929–1930 ja 1957–1958, ja kymmenosaisena 1970–1972. Vuonna 1988 ilmestyivät runo ”Mazepa”, josta oli 1929 julkaistu katkelmia, ja omaelämäkerrallinen romaani "Tretja rota" (”Kolmas komppania”).
Theodor Magnus Fries

Theodor (Thore) Magnus Fries (28. lokakuuta 1832–29. maaliskuuta 1913) oli ruotsalainen kasvitieteilijä ja tutkimusmatkailija. Hän oli Elias Magnus Friesin poika.
Theodor Magnus Fries opiskeli Uppsalan yliopistossa 31.5.1851 alkaen ja suoritti kandidaatintutkinnon 30.1.1856. Hän jätti pro gradu -työnsä 20.5.1857 ja valmistui maisteriksi 5.6.1857. 17.12.1857 Fries väitteli kasvitieteen tohtoriksi ja toimi sitten muun muassa opettajana ja professorina eri oppilaitoksissa 1800-luvun lopulla. 8.8.1875 Fries avioitui Cathrina Gustafva Anjoun kanssa Tukholmassa.
Theodor Magnus Friesin kasvitieteelliset työt käsittelevät lähinnä Skandinavian ja arktisen alueen jäkälien sekä putkilokasvien taksonomiaa, maantiedettä ja morfologiaa. Erityisesti Fries tutki jäkälien systematiikkaa. Friesin tärkeimpänä jäkäliä käsittelevänä työnä voidaan pitää hänen vuosina 1871–1874 kokoamaansa teosta "Lichenographia scandinavica", joka on suuri käsikirja Pohjolan alueen jäkälistä. Kasvien ja jäkälien lisäksi Fries tunsi myös sieniä.
Vuosina 1868–1871 Fries osallistui arktisen alueen tutkimusmatkoille ja kirjoitti matkojensa pohjalta erilaisia kirjoituksia sekä 1872 Grönlantia käsittelevän kirjan nimellä "Grönland, dess natur ooh innevånare efter äldre och nyare författares skildringar samt egen erfarenhet".
Theodor Magnus Friesistä käytetään tieteellisten nimien yhteydessä auktorilyhennettä Th.Fr., Th.Fries, T.M.Fr. tai T.M.Fries.
Soledar

Soledar (), vuosina 1924–1991 Karlo-Libkneh’tivsk () on kaupunki Ukrainan Donetskin alueen pohjoisosan Bah’mutin piirissä. Soledar sijaitsee Bah’mutjoen sivuhaaran, Mokrija Plotva -joen varrella, noin 12 kilometriä piirikeskus Bah’mutin keskustasta koilliseen ja runsas 90 kilometriä aluekeskus Donetskista pohjoiseen. Soledarin kautta kulkee rautatie; kaupungissa on rautatieasema. 
Ukrainan tilastokeskus arvioi kaupungin väkiluvuksi 10 692 asukasta vuoden 2021 alussa.
Paikkakunnan historia kytkeytyy maaperän suolakerrostumiin. Suolakaivos alkoi seudulla 1600-luvun lopulla ja nykyäänkin paikkakunta on tunnettu erityisesti suolakaivoksestaan. Kaupungin asema vuonna 1965.
6. kesäkuuta 2022 Ukrainan presidentti vieraili Soledarissa ja Luhanskin alueen Lysytšanskissa. Hän tutustui Ukrainan asevoimien puolustustaisteluun seudulla. Venäjä oli osana hyökkäyssotaansa pommittanut Soledaria tai ampunut sinne epäsuoraa tulta ainakin touko- ja kesäkuussa 2022. Hyökkääjän ja ukrainalaisten välinen rintamalinja oli vain joidenkin kymmenien kilometrien päässä kaupungista. Venäjä oli tulittanut runsaasti myös kaupungin siviilikohteita. 
Tammikuussa 2023 Venäjän asevoimat miehitti taisteluissa suurelta osin raunioituneen kaupungin osana Bah’mutista käytävää taistelua.
Venäjän asevoimat ilmoitti kaupungin valtauksesta 13. tammikuuta 2023 päiväkatsauksessaan. Kaupungin valtauksesta päävastuun otti Ryhmä Wagner. Ukraina väitti taistelujen kaupungista jatkuvan edelleen.
16. päivä Wagner postasi nettiin videon joukkojensa poseerauksesta Silin rautatieasemalla kaupungin koillispuolella.
Ukraina tunnusti viimein kaupungin menetyksen 25. tammikuuta. Wagner oli ilmoittanut ottaneensa kaupungin haltuunsa jo 11. tammikuuta.
Vaasan Kansantalo

Vaasan Kansantalo, alkuperäiseltä nimeltään Vasa Folkets Hus, oli Vaasan ruotsinkielisen työväenyhdistyksen rakentama Vaasan keskusta-alueella sijainnut työväentalo. Rakennuksesta käytettiin myös nimeä Elva, joka juontui katuosoitteen numerosta yksitoista. Elva oli suosittu tanssipaikka ja järjestöjen kokoontumispaikka.
Historiaa.
Rakennuksen alkuperäinen osoite oli Vuorikatu 11. Kadun nimi muuttui myöhemmin, kun kadun katkaisi rautatie ja rautateiden konepajan rakennukset. Kadun itäpää jäi Vuorikaduksi ja länsipään nimeksi tuli Kirjastokatu ja sen katuosuuden numerointi säilyi entisellään.
Rakennus vihittiin käyttöön 6. lokakuuta 1907 juhlallisessa tilaisuudessa.
Allan Asplundin vaimon Gerda Asplundin mukaan Kansantalolla oli vilkasta toimintaa 1920-luvulla. Hän muisteli: ”Kansantalolla oltiin kaikki pyhät, siellä oli aina jotain tekeillä. Ja siellä olivat kaikki toverit ja ystävät.” Poliisi sulki talon 15. heinäkuuta 1930 ja talo myytiin myöhemmin suojeluskunnalle. 
Rakennus palautettiin Vasa Arbetarföreningen toimintaa 1944 jatkaneelle Suomen Kansan Demokraattisen Liiton DFFF:s Vasa Förening -osastolle vuonna 1947. Vuonna 1956 talossa sijaitsivat muun muassa SKDL:n (), Suomen Kommunistisen Puolueen (), Suomen Naisten Demokraattisen Liiton, Suomen Demokraattisen Nuorisoliiton ja Suomen Demokratian Pioneerien Liiton piiritoimistot.
Omistajayhdistys myi kiinteistön tontteineen 1970 Rakennus Oy Teknolle. Yhdistys säätiöi myynnistä saadut varat perustamalleen Vasa Folkets Hus Stiftelselle. Säätiön omistukseen siirtyivät samalle tontille rakennetun kerrostalon siipirakennuksen kerhohuone ja muita tiloja osoitteesta Raastuvankatu 8. 
Kansantalon toiminta jatkui pienimuotoisesti säätiön omistamassa Elvan kerhohuoneessa. SKDL:n siirrettyä toimintansa Vasemmistoliittoon yhdistyksestä tuli Vänsterförbundets Vasa förening.
Toimintaa talolla.
Talossa järjestettiin monien työväen- ja ammattijärjestöjen kokouksia, illanviettoja ja muita tilaisuuksia. Talossa aloitti toimintansa myös Suomen ensimmäinen ruotsinkielinen työväenopisto Arbis. Talon palauttamisen jälkeen siellä toimivat kansandemokraattiset ja ammattijärjestöt. Elvalla järjestettiin myös bingotoimintaa.
Tanssit.
Elva oli suosittu tanssipaikka. Siellä vierailivat esiintymässä muun muassa Pepe ja Jormas-yhtye sekä Irwin Goodman. Kotimaisista tangotähdistä huippua olivat Olavi Virta, Taisto Tammi ja Eino Grön. Vaasalaisyhtyeistä muistetaan The Slippers ja The Wantons. Ulkomaisia esiintyjiä olivat muun muassa ruotsalainen Jan Rohde and The Adventures, brittiläinen The Renegades ja tanskalainen poikabändi The Lollipops. Elvan tapahtumiin kuuluivat myös tanssikurssit ja bändikilpailut.
Sigmundur Davíð Gunnlaugssonin hallitus

Sigmundur Davíð Gunnlaugssonin hallitus oli Islannin hallitus, joka astui virkaan 23. toukokuuta 2013 vuoden 2013 parlamenttivaalien jälkeen ja hallitsi 7. huhtikuuta 2016 asti, jolloin pääministeri Sigmundur Davíð Gunnlaugsson erosi Panaman paperit -skandaalin takia. Hallitus oli edistyspuolueen ja itsenäisyyspuolueen koalitiohallitus. Hallitus koostui ensin yhdeksästä ja lopuksi kymmenestä ministeristä.
Hanna Birna Kristjánsdóttir

Hanna Birna Kristjánsdóttir (s. 12. lokakuuta 1966) on islantilainen itsenäisyyspuolueen poliitikko, joka toimi Islannin sisäministerinä vuosina 2013–2014.
Hanna syntyi Reykjavíkissä. Hän valmistui valtiotieteen kandidaatiksi Islannin yliopistosta vuonna 1991 ja suoritti vuonna 1993 Edinburghin yliopistossa kansainvälisen ja eurooppalaisen valtio-opin maisterintutkinnon. Hän työskenteli vuosina 1994–1995 asiantuntijana opetusministeriössä. Vuosina 1995–1999 hän oli itsenäisyyspuolueen parlamenttiryhmän toiminnanjohtaja. Vuosina 1999–2006 hän toimi puolueen varatoiminnanjohtajana. Hän istui Reykjavíkin kaupunginvaltuustossa vuosina 2002–2013, ja toimi vuosina 2006–2008 kaupunginhallituksen puheenjohtajana. Vuosina 2008–2010 hän oli Reykjavíkin pormestari.
Hanna valittiin Alltingiin vuoden 2013 parlamenttivaaleissa. Hänet nimitettiin samana vuonna sisäministeriksi. Vuosina 2013–2015 hän toimi itsenäisyyspuolueen varapuheenjohtajana.
Marraskuussa 2014 Hannan entinen avustaja Gísli Freyr Valdórsson tuomittiin ehdolliseen vankeuteen tämän vuodettua medialle salassa pidettäviä tietoja turvapaikanhakijoista, minkä vuoksi Hanna erosi sisäministerin virasta. Hänen seuraajakseen nimitettiin Ólöf Nordal.
Claymore (lehti)

Claymore oli suomalainen vuosina 1993–2000 ilmestynyt roolipelilehti. Arctic Ranger Productionin julkaisema lehti ilmestyi neljä kertaa vuodessa, yhteensä 20 numeroa. Lehden päätoimittajana toimivat Antti Poussa ja (numerosta 13 alkaen) Ilkka Petäjä.Tekijöihin kuuluivat muun muassa Risto J. Hieta ja kuvittaja Hans Zenjuga.
"Claymoren" vakiosisältöä olivat peliarvostelut, lukijoiden kysymyspalsta "Putka", huumoriartikkelit ja sarjakuvat. Lehdessä julkaistiin myös Antti Lahtisen artikkelisarja, joka esitteli asetekniikkaa keskiajalta nykyaikaan.
Hotelli Villa

Hotelli Villa (markkinointinimeltään "Original Sokos Hotel Villa") on vuonna 1991 valmistunut Sokos-ketjun hotelli, joka sijaitsee Tampereella kauppakeskus Tullintorin yhteydessä. Hotelli on rakennettu Osuusliike Voiman entiseen keskusvarastoon. Viisikerroksinen, harmaaksi rapattu talo on suojeltu rakennustaiteellisin ja maisemallisin perustein.
Hotellirakennuksen eli entisen varastomakasiinin vanhin, pohjoisen puoleinen osa on peräisin vuodelta 1926. Sen on suunnitellut Frans Jousi. 1930-luvulla rakennusta jatkettiin etelän suuntaan Jaakko Tähtisen suunnittelemalla samannäköisella laajennusosalla. Kun keskusvarastosta tehtiin 1990-luvun taitteessa hotelli, talon muutostyöt suunnitteli Erkki Karvala.
Hotellin sisätilat on uusittu 2010-luvun alussa.
Boorifosfaatti

Boorifosfaatti (BPO4) on boorin, fosforin ja hapen muodostama epäorgaaninen molekyyliyhdiste. Yhdistettä voidaan käyttää katalyyttinä orgaanisen kemian synteeseissä ja muiden yhdisteiden valmistukseen.
Ominaisuudet, valmistus ja käyttö.
Huoneenlämpötilassa boorifosfaatti on valkoista kiteistä ainetta. Yhdisteen alkeiskoppi on tetragonaalinen ja rakenne on piidioksidia muistuttava verkkomainen polymeeri. Aineesta tunnetaan myös kidevedelliset tri-, tetra- ja heksahydraatit (BPO4·3H2O, BPO4·4H2O ja BPO4·6H2O). Boorifostaatti liukenee veteen, mutta hydrolysoituu hitaasti boori- ja fosforihapoiksi.
Tavanomaisimmin boorifosfaattia valmistetaan kuumentamalla boori- ja fosforihapon seosta 1 000–1 200 °C:n lämpötilaan. Yhdistettä voidaan valmistaa myös trietyylifosfaatin ja booritrikloridin reaktiolla.
H3BO3 + H3PO4 → BPO4 + 3 H2O
Boorifosfaattia käytetään happamana katalyyttinä muun muassa hapetuksissa, isomeroinneissa ja nitrauksissa. Yhdisteestä valmistetaan erikoislaseja ja -keraameja ja sitä käytetään myös lantanoidifosfaattien valmistukseen.
Škoda Fabia (1999)

Škoda Fabia Typ 6Y on Škoda Fabian ensimmäisen sukupolven malli, jota valmistettiin vuosina 1999–2007. Se korvasi edeltäneen Škoda Felician.
Škoda Fabia Typ 6Y (1999–2007).
Ensimmäisen sukupolven Fabia esiteltiin Frankfurtin autonäyttelyssä syyskuussa 1999, farmarimalli Combi vuotta myöhemmin Pariisin autonäyttelyssä. Keväällä 2001 seurasi myös neliovinen sedan. Fabia oli ensimmäinen Volkswagen-konsernin A04-pohjalevylle perustunut automalli. Myöhemmin esiteltyjä samaa pohjalevyä käyttäviä malleja ovat muun muassa Volkswagen Polo IV ja SEAT Ibiza. Joillain markkinoilla myytiin farmarimalliin perustuvaa pakettiautoversiota nimeltään Fabia Praktik, josta on poistettu takaistuimet tavaratilan suurentamiseksi.
Vuoden 2000 Euro NCAP -kolaritestistä Fabia sai tulokseksi neljä tähteä viidestä.
Bensiinimoottoreina olivat aluksi kahdeksanventtiiliset 1,0- (50 hv), 1,4- (68 hv) ja 2,0-litraiset (120 hv) sekä 16-venttiilinen 1,4-litrainen (100 hv). Dieselmoottorit olivat pumppusuutintyyppisiä, vaihtoehtoina vapaasti hengittävä 1,9 SDI (64 hv) sekä turboahdettu 1,9 TDI (100 hv).
Jo keväällä 2000 1,0-litrainen poistui ja sen korvasi kahdeksanventtiilisen 1,4-litraisen 60-hevosvoimainen versio. Lisäksi valikoimaan tuli 1,4 16V:n 75-hevosvoimainen versio.
Syksyn 2000 uutuus oli kolmesylinterinen 1,2 HTP (54 hv), josta tuli vuoden 2003 alussa myös kaksinokka-akselinen versio (64/68 hv). Aivan vuoden 2000 lopulla aiempi 2,0-litrainen korvautui uudella 115-hevosvoimaisella, joka oli nyt saatavana kaikkiin korimalleihin (aiemmin 2,0-litrainen oli valittavana vain hatchbackiin).
Vuoden 2003 uutuuksia olivat 1,4 TDI (75 hv) sekä urheilullinen Fabia RS -malli, jossa oli moottorina 1,9-litrainen TDI 130-hevosvoimaisena. Voimansiirtona oli kuusivaihteinen manuaalivaihteisto, jota ei ollut saatavana muiden kuin RS-mallin yhteyteen.
Pariisin autonäyttelyssä syksyllä 2004 esiteltiin kasvojenkohotuksen kokenut Fabia. Ulkopuolella uudistuksia tehtiin etusäleikköön sekä sumu- ja takavaloihin. Sisällä ohjauspyörä oli uusi. 
Syksyllä 2005 1,4 TDI:n teho nousi 80 hevosvoimaan ja sen rinnalle tuli myös 70-hevosvoimainen versio. Keväällä 2006 1,4 16V:stä tuli tarjolle 80-hevosvoimainen versio. Saman vuoden lopulla 1,2 HTP:n yksinokka-akselinen versio poistui valikoimasta.
Eduard Trippel

Eduard Trippel (s. 26. maaliskuuta 1997) on saksalainen judoka. Trippel kilpailee 90 kilogramman sarjassa.
Trippel saavutti alle 18-vuotiaiden EM-kilpailuissa pronssia 81 kg:n sarjassa 2014 ja alle 21-vuotiaiden EM-kilpailuissa joukkuehopeaa 2015. Nuorten MM-kilpailuissa hän sai 2017 pronssia sekä joukkuekilpailussa että alle 90 kg:n sarjassa.
Trippel kuului Saksan joukkueeseen, joka voitti sekajoukkuekilpailun Euroopan-mestaruuden Jekaterinburgissa 2018. Saman vuoden Bakun MM-kilpailuissa hän sijoittui 90-kiloisissa viidenneksi.
Trippel osallistui Tokion olympialaisiin 2020 sijoittuen hopealle henkilökohtaisessa kilpailussa ja prossille sekajoukkuekilpailussa. Taškentin MM-kilpailuissa 2022 hän saavutti niin ikään pronssia sekajoukkuekilpailussa.
Saksan mestaruuden Trippel on voittanut kolme kertaa. Hän on sijoittunut IJF World Tourin kilpailuissa kaksi kertaa toiseksi ja kuusi kertaa kolmanneksi.
Sonnin siitoskyvyn ongelmat

Sonnin siitoskyvyn ongelmat ovat moninainen ryhmä sairauksista tai muista syistä johtuvia nautakarjan lisääntymistä haittaavia tekijöitä, varsinkin länsimaissa jo historiallisiakin. Nykyaikainen keinosiemennys ja eläinten tarkka tutkiminen ja valikointi seminologin tai eläinlääkärin valvonnassa ovat muuttaneet asian luonnetta vähentäen vanhoja ongelmia. Seminologit ja heidän ylläpitämät hedelmällisyyspalvelunsa kuten Helmi-palvelu Suomessa ovat nykyään käytännössä välttämätöntä apua. 
Kuriositeettina on kiinnostavaa, että nautojen kaksosraskauksissa, joissa toinen kaksonen on sonni-, toinen lehmävasikka, ne vaikuttavat toisiinsa siten, ettei ei jälkimmäisestä käytännössä tule tuotantoeläintä, mutta sonnista voi tulla siitoseläin.
Škoda Fabia (2007)

Škoda Fabia Typ 5J on Škoda Fabian toisen sukupolven malli, jota valmistettiin vuosina 2007–2014.
Škoda Fabia Typ 5J (2007–2014).
Toisen sukupolven Fabia esiteltiin Geneven autonäyttelyssä maaliskuussa 2007, ja se perustui edelleen samalle pohjalevylle kuin edeltäjänsä. Edeltäjäänsä verrattuna auto kasvoi 22 millimetriä kokonaispituudeltaan, akselivälin pysyessä muuttumattomana. Mallin muotoilu noudattaa samoja piirteitä kuin vuotta aikaisemmin esitely Škoda Roomster. Farmarimalli Combi esiteltiin Frankfurtin autonäyttelyssä syyskuussa 2007.
Vuoden 2007 Euro NCAP -kolaritestistä Fabia sai tulokseksi neljä tähteä viidestä.
Bensiinimoottoreina olivat aluksi kolmesylinterinen 1,2 HTP (OHC 60 hv, DOHC 70 hv), 1,4 16V (86 hv) ja 1,6 16V (105 hv). Dieselmoottorit olivat pumppusuutintyyppiset 1,4 TDI (70/80 hv) ja 1,9 TDI (105 hv).
Geneven autonäyttelyssä maaliskuussa 2009 esiteltiin Fabia Scout, joka on farmarimallista muokattu maastokelpoisemman näköinen versio. Perusmallista sen erottaa muun muassa koria suojaavat mustat muoviosat sekä hopeanväriset kattokaiteet.
Geneven autonäyttelyssä keväällä 2010 esiteltiin kasvojenkohotuksen kokenut Fabia. Etusäleikkö oli uusi, samoin kuin myös etupuskuri, jossa oli uudenmalliset sumuvalot. Bensiinimoottoriosastolla 1,2 TSI (85/105 hv) korvasi aiemman 1,6-litraisen, dieselvalikoimassa kaikki vanhat moottorit korvattiin yhteispaineruiskutteisella 1,6 TDI:llä (75/90/105 hv). Hieman myöhemmin valikoima täydentyi kolmesylinterisellä ja yhteispaineruiskutteisella 1,2 TDI:llä (75 hv).
Vuonna 2010 markkinoille tuli myös urheilullinen Fabia RS -malli. Sen moottorina oli 1,4-litrainen TSI, jonka teho on 180 hevosvoimaa. Voimansiirtona oli seitsemänportainen DSG-kaksoiskytkinvaihteisto. RS oli saatavana sekä hatchback- että farmarikorisena.
Vuoden 2011 lopulla 60-hevosvoimainen 1,2 HTP muuttui kaksinokka-akseliseksi.
Škoda Fabia (2014)

Škoda Fabia Typ NJ on Škoda Fabian kolmannen sukupolven malli, jota valmistettiin vuosina 2014–2021.
Škoda Fabia Typ NJ (2014–2021).
Kolmannen sukupolven Fabia esiteltiin Pariisin autonäyttelyssä syksyllä 2014. Se ei perustunut Volkswagen Groupin uudelle modulaariselle MQB-pohjalevylle vaan A06:lle, joka on uudistettu versio muun muassa Volkswagen Polo V:ssä käytetystä A05-pohjalevystä ja sisältää myös MQB-pohjaisia osia. Malli oli edeltäjäänsä 90 millimetriä leveämpi ja 30 millimetriä matalampi, kokonaispituuden pysyessä samana. Akseliväli oli kuitenkin pidentynyt entisestä. Uuden pohjalevyrakenteensa ansiosta autosta tuli myös aiempaa kevyempi.
Vuoden 2014 Euro NCAP -kolaritestistä Fabia sai tulokseksi täydet viisi tähteä.
Bensiinimoottoreina olivat aluksi vapaasti hengittävä kolmesylinterinen 1,0 MPI (60/75 hv) ja turboahdettu nelisylinterinen 1,2 TSI (90/110 hv). Dieselmoottorina oli 1,4 TDI (90/105 hv). Vuonna 2017 kolmesylinterinen 1,0 TSI (95/110 hv) korvasi 1,2 TSI:n.
Geneven autonäyttelyssä keväällä 2018 esiteltiin kasvojenkohotuksen kokenut Fabia, jonka ulkonäköön tehtiin pieniä uudistuksia. Esimerkiksi ajovaloista tuli aiempaa kapeammat. Uusia varusteita olivat 6,5 tuuman kosketusnäyttö, kuolleen kulman valvontajärjestelmä, LED-ajovalot ja -takavalot sekä kaukovaloautomatiikka.
Runkolinja 600

Runkolinja 600 on Helsingin seudun liikenteen runkolinja, jonka liikennöinti aloitettiin 15. elokuuta 2022. Linjan reitti kulkee väliä Rautatientori–Lentoasema vyöhykkeillä A, B ja C. Linja korvasi 614:n ja samaa reittiä kulkevan 615:n. Vuoroväli on päivisin ja iltaisin kymmenen minuuttia, ja ruuhka-aikoina linjaa liikennöidään tiheämmin.
Škoda Fabia (2021)

Škoda Fabia IV on Škoda Fabian neljännen sukupolven malli, jota on valmistettu vuodesta 2021 lähtien.
Škoda Fabia IV (2021–).
Neljännen sukupolven Fabia esiteltiin keväällä 2021. Se perustuu samalle MQB A0 -pohjalevylle kuin esimerkiksi muutamaa vuotta aikaisemmin esitellyt Volkswagen Polo VI ja SEAT Ibiza. Edeltäjäänsä verrattuna auto kasvoi 111 millimetriä kokonaispituudeltaan ja 94 millimetriä akseliväliltään. Tavaratila on 50 litraa aiempaa suurempi.
Vuoden 2021 Euro NCAP -kolaritestistä Fabia sai tulokseksi täydet viisi tähteä.
Moottorivalikoimassa ovat kolmesylinteriset vapaasti hengittävä 1,0 MPI (64/79 hv) ja turboahdettu 1,0 TSI (94/109 hv) sekä nelisylinterinen turboahdettu 1,5 TSI (148 hv). Tehokkaamman 1,0-litraisen TSI:n yhteydessä on kuusivaihteinen manuaalivaihteisto, kaikissa pienitehoisemmissa moottoreissa viisivaihteinen. 1,0 TSI:n tehokkaamman version yhteyteen saa myös seitsemänportaisen DSG-kaksoiskytkinvaihteiston, joka on vakiona 1,5 TSI:ssä.
Øystein Kvaal Østerbø

Øystein Kvaal Østerbø (s. 1981 Trondheim, Norja) on norjalainen suunnistaja. Invernessin MM-kilpailuissa 2015 Østerbø saavutti MM-hopeaa viestissä ja sprinttviestissä. EM-kilpailuista hänellä on kaksi EM-pronssia vuosilta 2006 ja 2018. Suunnistuksen maailmancupin kokonaiskilpailussa hän sijoittui kolmanneksi vuonna 2004. Hän on voittanut yhden maailmancupin osakilpailun, sijoittunut kahdesti toiseksi ja kerran kolmanneksi. Juniorien MM-kilpailuista hänen paras saavutuksensa on 14. sija keskimatkan kilpailusta vuodelta 2001.
Fort Myers

Fort Myers on kaupunki Yhdysvaltain Floridan osavaltion eteläosissa, Leen piirikunnassa. Kaupungissa asuu 92 245 asukasta, ja sen pinta-ala on 104 neliökilometriä. Kaupungin väestötiheys on 887 asukasta neliökilometrillä. Kaupunki perustettiin vuonna 1885 ja kaupungin piirikunta perustettiin vuonna 1887. Vuonna 1927 kaupunkiin rakennettiin puinen silta. Kaupunki on toiseksi suurin piirikunnassaan Cape Coralin jälkeen.
Väestö.
Kaupungissa asui vuoden 2021 heinäkuussa arvion mukaan 92 245 asukasta. Vuonna 2020 asukkaita oli 85 525 ja vuonna 2010 62 298. Kaupungin väkiluku on siis selvässä kasvussa.
Väestön keski-ikä on 40,6 vuotta, joka on matalampi kuin koko osavaltion keski-ikä. Kaupungin asukkaista noin viidennes on ulkomaalaisia, ja heidän keski-ikänsä (41) on vuoden enemmän kuin maassa syntyneiden keski-ikä (40). 88 prosenttia asukkaista on maan kansalaisia.
Asukkaista valkoisia on hieman alle puolet, mustia ja afroamerikkalaisia noin viidennes, aasialaisia 2,7 prosenttia ja monirotuisia vähän yli prosentti.
Ilmasto.
Kaupungissa on kuumat kesät ja kylmät talvet. Kuumimmat kuukaudet ovat heinä- ja elokuu ja kylmin tammikuu. Kaupungin piirikunta on lämpimämpi kuin muu osavaltio. Kaupungin sateisin kausi on vuodessa kesä-syyskuu, ja sateisimmat kuukaudet ovat kesä- ja elokuu. Kuivin kuukausi on joulukuu. Lumen sataminen on harvinaista.
Kuusiniemi

Kuusiniemi on muun muassa seuraavien suomalaisten henkilöiden sukunimi:
Melbourne (Florida)

Melbourne on kaupunki Yhdysvaltain Floridan keski-itäosissa, Brevardin piirikunnassa. Kaupungissa asuu 85 064 asukasta heinäkuun 2021 arvion mukaan. Vuoden 2020 väestönlaskennan tulokseksi kaupungissa saatiin 84 313 asukasta. Kaupunki asutettiin vuonna 1878.
Historia.
Kaupunki asutettiin vuonna 1878 nimellä Crane Creek, ja sen nimi muutettiin pian nykyiseksi. Vuonna 1885 kaupungissa asui 70 asukasta. 1900-luvun alussa kaupungin tuhosi tulipalo.
Väestö.
Kaupungissa asui vuoden 2021 arvion mukaan 85 064 asukasta, ja vuoden 2020 väestönlaskennan mukaan 84 313 asukasta. Kaupungin väkiluku on siis kasvussa. Väkiluku on kasvanut noin 25 000 asukkaalla vuodesta 1990.
Asukkaiden keski-ikä on 42,6 vuotta, joka on samaa tasoa muun osavaltion kanssa. Ulkomaalaisten keski-ikä (47) on suurempi kuin maassa syntyneiden keski-ikä (42). Asukkaista 11 prosenttia on syntynyt ulkomailla. Asukkaista noin 71 prosenttia on valkoisia, 7,5 prosenttia mustia tai afroamerikkalaisia ja 4,2 prosenttia aasialaisia.
Maantiede.
Etäisyyksiä.
Kaupunki sijaitsee Floridassa, ja sieltä osavaltion pääkaupunkiin Tallahasseehen on matkaa 512 kilometriä ja osavaltion suurimpaan kaupunkiin, Jacksonvilleen, on matkaa 285 kilometriä. Toiseksi suurimpaan kaupunkiin, Miamiin, on matkaa 282 kilometriä.
Ilmasto.
Kaupungissa on kuumat kesät ja lyhyet, viileät talvet. Kuumimmat kuukaudet ovat heinä- ja elokuu ja kylmin tammikuu. Kaupungin sateisin jakso on heinä-syyskuu, ja sateisin kuukausi on elokuu. Vähäsateisin taas joulukuu. Kaupungissa vallitsee kostea subtrooppinen ilmasto. Ilmastoon vaikuttaa kaupungin sijainti niemimaalla, joka on meren ympäröimä.
F'n diskografia

Tämä on suomalaisen laulaja-räppäri F:n diskografia.
Pesäjärvi

Pesäjärvi tarkoittaa ainakin seuraavia:
Susanne Hirvonen

Susanne Hirvonen (s. 17. toukokuuta 1997) on suomalainen kilpauimari. Hirvonen on kilpaillut urallaan kansainvälisellä tasolla, kuten EM-kilpailuissa . Hirvonen edustaa seuratasolla Kampuksen Plaania ja päälajinaan ui selkäuintia . Hirvonen on saavuttanut urallaan useita Suomen mestaruus mitaleita sekä pitää useampaa Suomen ennätystä viestiuinneissa .
MACS J1149 Lensed Star 1

MACS J1149 Lensed Star 1 eli Icarus on sininen ylijättiläistähti, joka pystyttiin havainnoimaan galaksijoukko MACS J1149+2223:n luoman gravitaatiolinssin avulla. Havaintohetkellä valo oli matkannut ainakin yhdeksän miljardin valovuoden matkan Maahan eli kyseessä on toiseksi kaukaisin yksittäinen tähti, josta on saatu suora havainto. Ilman gravitaatiolinssin 2 000-kertaista suurennosta tähteä ei oltaisi mitenkään voitu nähdä.
Tähti kuvattiin Hubble-teleskoopilla 29. huhtikuuta 2016.
Finska deputationen 1808–1809

Finska deputationen 1808–1809 on Robert Castrénin vuonna 1879 ruotsiksi kirjoittama teos, jossa kuvataan Suomen lähetyskunta ja sen matka Pietariin 1808–1809 asiakirjojen ja kirjeenvaihdon valossa.
Ocala

Ocala on kaupunki pohjoisessa Floridan osavaltiossa, Yhdysvalloissa. Kaupunki kuuluu Marionin piirikuntaan. Kaupunki on suurin piirikunnassaan 64 096 asukkaallaan. Kaupungin pinta-ala on noin 116 neliökilometriä ja väestötiheys 553 asukasta neliökilometrillä. Kaupungin väkiluku oli kasvanut vuodesta 2020 noin kuudellasadalla ja vuodesta 2010 8 000 asukkaalla. Kaupungin pormestari on Kent Guinn.
Vuonna 1943 ensimmäinen hevosmaatila perustettiin kaupunkiin. Myöhemmin näiden lukumäärä alkoi kasvamaan, ja kaupunkia voidaan kutsua maailman hevospääkaupungiksi.
Väestö.
Ocalan väkiluku on verrattuna vuosiin 2010 ja 2020 kasvussa. Vuonna 2021 väkiluku oli 64 096 asukasta, ja väestötiheys oli 553 asukasta neliökilometrillä. Kaupungin mediaani-ikä on noin 38 vuotta, ulkomaalaisilla se on korkeampi (48). Floridalaisten keski-ikä on korkeampi. Ulkomaalaisten osuus väestöstä on 8,5 prosenttia ja maan kansalaisia väestöstä on 97 prosenttia. Kaupungin varallisuus ja palkat ovat keskimäärin pienempiä kuin muilla osavaltion asukkailla.
Ilmasto.
Kaupungissa on pitkät, kuumat kesät ja lyhyet, melko lämpimät, mutta kylmemmät talvet. Kaupungin lämpimin kuukausi on heinäkuu ja kylmin tammikuu. Sateinen jakso kestää kesäkuusta syyskuuhun. Kaupungissa vallitsee kostea, subtrooppinen ilmasto, jossa ukkoset ovat yleisiä ja auringonpaistetta on paljon ympäri vuoden. Tästä osavaltion on saanut lempinimensäkin ("The Sunshine State", ).
Ystävyyskaupungit.
Ocalalla on kaksi ystävyyskaupunkia:
Tyko Isolukkari

Tyko Isolukkari (7. helmikuuta 1893 Lammi - 8. helmikuuta 1924 Lammi) oli suomalainen maanviljelijä, joka tunnetaan osallisuudestaan sisällissodan aikana tapahtuneisiin Jämsän teloituksiin. 
Isolukkari oli vauraan talollisen poika Lammin kirkonkylästä. Hän oli Lammin suojeluskunnan jäsen, joka ilmeisesti sodan käynnistyttyä oli paennut linjojen yli valkoisten puolelle ja liittynyt Jämsän suojeluskuntaan. Isolukkari muodosti sen esikunnan yhdessä Otto Sovijärven, Veikko Sippolan ja Lauri Kantolan kanssa. Teloitusten aikana hän liikkui usein päätoimijoina olleiden Jalmari Saaren, Veikko Sippolan ja Johannes Fromin seurassa osallistuen pidätyksiin, kuulusteluihin ja teloituksiin. "Hämeen Kansan" mukaan Isolukkari oli 1920-luvun alussa kärsinyt vankilatuomion ryöstöstä. Isolukkari kuoli pitkälliseen sairauteen helmikuussa 1924.